

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 024-02/24-01/2**

**URBROJ: 2186-3-02-24-2**

**Cestica, ­12.03.2024.**

**ZAPISNIK**

 sa 17. sjednice Općinskog vijeća Općine Cestica održane dana 11. ožujka 2024. godine u prostorijama Kulturnog centra Općine Cestica s početkom u 19:00 sati.

**PRISUTNI VIJEĆNICI:** Darko Majhen, Denis Kotolenko, Ivan Bednjanić Bunić, Darijan Vinter, Ivan Hohnjec, Tanja Kotolenko, Ana Kutnjak, Žarko Rodeš, Josip Cestar, Sandra Županić

**ODSUTNI**: Matija Dregarić, Marjan Županić, Nikola Ščuric

**OSTALI PRISUTNI:** Mirko Korotaj (općinski načelnik), Ksenija Borić, Karmen Emeršić

**ZAPISNIČAR:** Gabriela Kos

 Predsjednik vijeća Darko Majhen pozdravlja sve prisutne i konstatira da je od ukupno 13 vijećnika/ca prisutno njih 10 te postoji kvorum. Prelazi na usvajanje Zapisnika sa 1. izvanredne sjednice i 16. sjednice Općinskog vijeća Općine Cestica. Pita da li ima primjedbi na zapisnike? Kako primjedaba nema stavlja Zapisnik sa 1. izvaredne sjednice i 16. sjednice na usvajanje. Svi vijećnici glasaju za te predsjednik konstatira da je Zapisnik usvojen jednoglasno, sa 10 glasova.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

**PITANJA**

Vijećnik Josip Cestar pozdravlja sve prisutne i postavlja pitanje vezanu uz cestu D2 od rotora u Gornjem Vratnu do Dubrave K., pošto je u lošem stanju još od aglomeracije, da li ima naznake za sanacijom oštećenja na kritičnim točkama u zavojima i loše postavljenim šahtima i tko će odgovarati za štete ako se dogodi nesreća? Drugo pitanje je vezano uz zgradu Mihalić u Dubravi K., u kakvom je stanju i što se planira sa njom?

Vijećnik Ivan Hohnjec postavlja pitanje tko je prihvatio povećanje cijene usluge odvoza komunalnog otpada jer je vidljivo na računima da se usluga odvoza i pretplate povećala?

**ODGOVORI:**

Na pitanja vijećnika Josipa Cestara načelnik odgovara da su prilikom tehničkog pregleda aglomeracije izvođači dali dodatne garancije koje kreću nakon lipnja 2024. godine, a do tada trebaju ispraviti sve nepravilnosti na cesti, od ulegnuća do popravka šahtova. Što se pak tiče Mihalić zgrade, prije dvije godine je bila prijavljena na jedan projekt koji nije uspio, nakon toga ju je prijavila Udruga ŽIR na jedan projekt koji također nije prošao, a Općina želi da bude u funkciji, u dva navrata smo na novo prekrili krov i još je jedan dio ostao koji se planira prekriti.

Na pitanje vijećnika Ivana Hohnjeca načelnik odgovara da je istina da se povećala cijena usluge i da je to bila odluka većinskog vlasnika Grada Varaždina i 10-tak načelnika na čijem je području Čistoća d.o.o. sakupljač otpada. Vijećnik Ivan Hohnjec dodaje da Općina Cestica plaća veći odvoz smeća nego je to u Osijeku, Zagrebu…

Predsjednik vijeća zahvaljuje na pitanjima i odgovorima, te prelazi na utvrđivanje dnevnog reda za 17. sjednicu. Predsjednik vijeća pita da li ima netko dopunu ili izmjenu dnevnog reda? Pošto izmjena i dopuna nema Predsjednik vijeća daje predloženi dnevni red na usvajanje.

Konstatira da svi prisutni vijećnici glasaju za, pa je **dnevni red prihvaćen jednoglasno**, sa 10 glasova:

**Dnevni red:**

1. Godišnji izvještaj o izvršenju Proračuna Općine Cestica za 2023. godinu
2. Zaključak o prihvaćanju Izvješća o izvršenju Programa gradnje objekata i uređaja komunalne infrastrukture za 2023. godinu
3. Zaključak o prihvaćanju Izvješća o izvršenju Programa održavanja komunalne infrastrukture na području općine Cestica za 2023. godinu
4. Prijedlog odluke o pokriću manjka prihoda i primitaka za 2023. godinu
5. I. izmjene i dopune proračuna Općine Cestica za 2024. godinu
6. I. izmjene i dopune Programa gradnje objekata i uređaja komunalne infrastrukture za 2024. godinu
7. Prijedlog odluke o zaduživanju – Izgradnja zgrade javne namjene – Društveni dom Jarki
8. Prijedlog Odluke o raspoređivanju sredstava za redovito godišnje financiranje političkih stranaka i kandidata s liste grupe birača koje imaju člana u Općinskom vijeću Općine Cestica u 2024. godini
9. Odluka o uključivanju Općine Cestica u Program društveno poticane stanogradnje za izgradnju višestambene zgrade
10. Odluka o uvjetima, mjerilima i postupku za utvrđivanje reda prvenstva za kupnju stanova iz Programa društveno poticane stanogradnje na području općine Cestica
11. Zaključak o usvajanju Izvješća o radu općinskog načelnika za razdoblje 01.07. do 31.12.2023. godine
12. Prijedlog Izvješća o stanju zaštite od požara za područje Općine Cestica za 2023. godinu
13. Zaključak o usvajanju Izvješća o izvršenju Plana djelovanja Općine Cestica u području prirodnih nepogoda za 2023. godinu
14. Prijedlog Godišnjeg provedbenog plana unapređenja zaštite od požara za područje općine Cestica za 2024. godinu.

**TOČKA 1.**

**GODIŠNJI IZVJEŠTAJ O IZVRŠENJU PRORAČUNA OPĆINE CESTICA ZA 2023. GODINU**

1. Zaključak o prihvaćanju Izvješća o izvršenju Programa gradnje objekata i uređaja komunalne infrastrukture za 2023. godinu
2. Zaključak o prihvaćanju Izvješća o izvršenju Programa održavanja komunalne infrastrukture na području općine Cestica za 2023. godinu

Predsjednik vijeća otvara točku 1. te napominje kako će se glasati objedinjeno za čitavu točku sa zaključcima i daje riječ načelniku. Načelnik ukratko govori o tome kako su prihodi bili 3.753.698,70 eura, rashodi 3.682.587,61 eura, a manjak je smanjen na 767.899,34 eura, ostalo je sve objašnjeno u obrazloženju.

Predsjednik vijeća otvara raspravu.

Nitko se ne javlja za raspravu.

Predsjednik vijeća daje Godišnji izvještaj o izvršenju Proračuna Općine Cestica za 2023. godinu sa Zaključkom o prihvaćanju Izvješća o izvršenju Programa gradnje objekata i uređaja komunalne infrastrukture za 2023. godinu i Zaključkom o prihvaćanju Izvješća o izvršenju Programa održavanja komunalne infrastrukture na području općine Cestica za 2023. godinu na usvajanje. Od 10 vijećnika/ca 9 vijećnika/ca glasa za i 1 je suzdržani. Predsjednik vijeća konstatira da je Godišnji izvještaj o izvršenju Proračuna Općine Cestica za 2023. godinu sa Zaključkom o prihvaćanju Izvješća o izvršenju Programa gradnje objekata i uređaja komunalne infrastrukture za 2023. godinu i Zaključkom o prihvaćanju Izvješća o izvršenju Programa održavanja komunalne infrastrukture na području općine Cestica za 2023. godinu **usvojen većinom glasova**.

**TOČKA 2.**

**ODLUKA O POKRIĆU MANJKA PRIHODA I PRIMITAKA ZA 2023. GODINU**

Predsjednik vijeća otvara točku 2. te daje riječ načelniku koji ukratko obrazlaže da je rezultat poslovanja tekuće godine u iznosu od 71.111,09 eura i kada se pribroji rezultatu poslovanja prethodnih godina od iznosi na kraju godine -767.899,34 eura.

 Otvara se rasprava.

Nitko se ne javlja za raspravu, te predsjednik vijeća daje Odluku o pokriću manjka prihoda i primitaka za 2023. godinu na usvajanje.

Od 10 vijećnika/ca, 9 vijećnika/ca glasa za i 1 je suzdržani. Predsjednik vijeća konstatira da je Odluka o pokriću manjka prihoda i primitaka za 2023. godinu **usvojena većinom glasova**.

**TOČKA 3.**

 **I. IZMJENE I DOPUNE PRORAČUNA OPĆINE CESTICA ZA 2024. GODINU**

**a) I. izmjene i dopune Programa gradnje objekata i uređaja komunalne infrastrukture za 2024. godinu**

Predsjednik vijeća otvara točku 3. te daje riječ načelniku koji objašnjava da se planirani iznos prihoda i primitaka 6.613.990,00 su izmjene nastupile iz razloga što je Općina prijavila izradu novog Prostornog plana i 4 urbanistička plana i u potpunosti će biti financirani iz sredstava Ministarstva prostornog uređenja i graditeljstva, isto tako je dobiven projekt od FZOEU-a za nabavu 500 žutih spremnika jer ih nismo dobili u prvom natječaju, odnosno dobiveno je premalo, a kreće se i u nabavu kućišta za smještaj nadzornih kamera. Nadalje objašnjava kako je planirani manjak od 1.000.000,00 eura smanjen za 232.100,66 eura tako da iznosi 767.899,34 eura, a što je već i u prijašnjoj točci objasnio.

Predsjednik vijeća otvara raspravu.

Vijećnica Sandra Županić postavlja pitanje da li žute spremnike općina plaća. Načelnik objašnjava da se Općina prijavila na raspisani natječaj fonda i da oni financiraju 80%, a Općina 20%. Nadalje vijećnica postavlja pitanje da li se povećanje na dugotrajnoj imovini odnosi upravo na izmjenu prostornog plana? Načelnik potvrđuje.

Nitko se više ne javlja za raspravu, te predsjednik vijeća daje I. izmjene i dopune proračuna Općine Cestica za 2024. godinu sa I. izmjenama i dopunama Programa gradnje objekata i uređaja komunalne infrastrukture za 2024. godinu na usvajanje.

Od 10 vijećnika/ca, 9 vijećnika/ca glasa za i 1 je suzdržani. Predsjednik vijeća konstatira da su I. izmjene i dopune proračuna Općine Cestica za 2024. godinu sa I. izmjenama i dopunama Programa gradnje objekata i uređaja komunalne infrastrukture za 2024. godinu **usvojene većinom glasova**.

**TOČKA 4.**

**ODLUKA O ZADUŽIVANJU – IZGRADNJA ZGRADE JAVNE NAMJENE – DRUŠTVENI DOM JARKI**

Predsjednik vijeća otvara točku 4. te daje riječ načelniku koji objašnjava kako je Općini od strane APPRRR-a odnosno LAG-a osiguran novac za izgradnju društvenog doma Jarki u iznosu od 38.724,15 eura, dio će se dobiti od Ministarstva regionalnog razvoja, a ukupna investicija je 279.841,15 eura. Pošto sve objekte moramo izgraditi, platiti i tek onda tražiti povrat, općina će se kreditno zadužiti da bi mogla platiti investiciju.

Predsjednik vijeća otvara raspravu.

Vijećnik Žarko Rodeš postavlja pitanje na kojoj lokaciji se planira graditi objekt i da li stari objekt mjesnog odbora ostaje? Načelnik odgovara da će se graditi preko puta Ljubića, odnosno na livadi pokraj igrališta, a da stari objekt za sada ostaje i da će se možda prodati jer ima već 2 interesenta.

Nitko se više ne javlja za raspravu, te predsjednik vijeća daje Odluku o zaduživanju – Izgradnja zgrade javne namjene – Društveni dom Jarki na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o zaduživanju – Izgradnja zgrade javne namjene – Društveni dom Jarki **usvojena jednoglasno**.

**TOČKA 5.**

**ODLUKA O RASPOREĐIVANJU SREDSTAVA ZA REDOVITO GODIŠNJE FINANCIRANJE POLITIČKIH STRANAKA I KANDIDATA S LISTE GRUPE BIRAČA KOJE IMAJU ČLANA U OPĆINSKOM VIJEĆU OPĆINE CESTICA U 2024. GODINI**

Predsjednik vijeća otvara točku 5. i daje riječ načelniku koji objašnjava da je u proračunu osiguran iznos od 6.636,14 eura za političke stranke prema broju vijećnika/ca koji se mora isplaćivati tromjesečno.

Predsjednik vijeća otvara raspravu.

Nitko se ne javlja za raspravu, te predsjednik vijeća daje Odluku o raspoređivanju sredstava za redovito godišnje financiranje političkih stranaka i kandidata s liste grupe birača koje imaju člana u Općinskom vijeću Općine Cestica u 2024. godini na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o raspoređivanju sredstava za redovito godišnje financiranje političkih stranaka i kandidata s liste grupe birača koje imaju člana u Općinskom vijeću Općine Cestica u 2024. godini **usvojena jednoglasno**.

**TOČKA 6.**

**ODLUKA O UKLJUČIVANJU OPĆINE CESTICA U PROGRAM DRUŠTVENO POTICANE STANOGRADNJE ZA IZGRADNJU VIŠESTAMBENE ZGRADE**

Predsjednik vijeća otvara točku 6. i daje riječ gđi. Karmen Emeršić koja ukratko objašnjava da Općina planira izgradnju zgrade na čestici pokraj već izgrađene zgrade iz prošlog programa te da kao i prvi puta osigurava zemljište, komunalnu infrastrukturu i priključke.

Predsjednik vijeća otvara raspravu.

Vijećnik Žarko Rodeš postavlja pitanje da li će sve biti isto kao i po modelu 1. zgrade? Načelnik odgovara da se radi o istom modelu, da će zainteresirani moći kupiti ili imati stan u najam i da bi cijena bila po m² 1.490,00 eura. Vijećnik Rodeš dodaje da je Općina jako puno sufinancirala i da to nije fer prema mladim ljudima, obiteljima koji također idu u izgradnju svoje prve nekretnine, da bi se i njih trebalo na neki način poticati. Načelnik se slaže sa prijedlogom poticanja mladih obitelji i predlaže da se na jednom od slijedećih vijeća donese odluka sa mjerilima i uvjetima poticanja.

Nitko se više ne javlja za raspravu, te predsjednik vijeća daje Odluku o uključivanju Općine Cestica u Program društveno poticane stanogradnje za izgradnju višestambene zgrade na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o uključivanju Općine Cestica u Program društveno poticane stanogradnje za izgradnju višestambene zgrade **usvojena jednoglasno**.

**TOČKA 7.**

**ODLUKA O UVJETIMA, MJERILIMA I POSTUPKU ZA UTVRĐIVANJE REDA PRVENSTVA ZA KUPNJU STANOVA IZ PROGRAMA DRUŠTVENO POTICANE STANOGRADNJE NA PODRUČJU OPĆINE CESTICA**

Predsjednik vijeća otvara točku 7. i daje riječ gđi. Karmen Emeršić koja govori o tome da su kriteriji također ostali isti kao i kod prve izgradnje POS-ovih stanova, a sastavni su dio odluke.

Predsjednik vijeća otvara raspravu.

Vijećnik Žarko Rodeš komentira kako je sve to ok što se potiču ljudi sa visokom stručnom spremom, a fale nam ljudi sa srednjom stručnom spremom, kao što su keramičari, tesari…deficitarna zanimanja!? Načelnik govori o tome da se to bodovanje preuzelo iz APN-ovog pravilnika ali da će se provjeriti da li su moguće preinake. Vijećnik Ivan Bednjanić Bunić dodaje kako misli da to ne utječe na bodove, ali vijećnik Žarko Rodeš odgovara da utječe jer su za svaku spremu različiti bodovi te sugerira da bi trebalo napraviti pravedniju bodovnu listu. Načelnik odgovara da će za sada tako ostati, a da će se ispitati mogućnost mijenjanja bodovne liste.

Nitko se više ne javlja za raspravu, te predsjednik vijeća daje Odluku o uvjetima, mjerilima i postupku za utvrđivanje reda prvenstva za kupnju stanova iz Programa društveno poticane stanogradnje na području općine Cestica na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o uvjetima, mjerilima i postupku za utvrđivanje reda prvenstva za kupnju stanova iz Programa društveno poticane stanogradnje na području općine Cestica **usvojena jednoglasno**.

**TOČKA 8.**

**IZVJEŠĆE O RADU OPĆINSKOG NAČELNIKA ZA RAZDOBLJE 01.07. DO 31.12.2023. GODINE**

Predsjednik vijeća otvara točku 8. i daje riječ načelniku koji govori o tome kako je sve opisano što se u drugoj polovici 2023. godine odradilo ali ipak spominje nekoliko bitnih stvari koje se rade sad početkom godine, a to su radovi Hrvatskih voda na čišćenje Pošalitve u Jarkima u dužini od 3,2 km, a još se treba očistiti sve do rijeke Drave i nakon toga potok Zajza u Dubravi K., radove će izvoditi o svom trošku, nadalje završeni su radovi na propustu u Rimu te odvodnom kanalu, a ŽUC bi trebao riješiti grabu kod Jambreka. Vijećnik Žarko Rodeš napominje kako se ta graba ne prazni jer ima saznanja da ju je Jambrek zadelal??? Načelnik misli da to nije istina i da su god njega bili iz ŽUC-a. Nadalje nastavlja se dobra suradnja sa Elektrom, u Jarkima su sređivali niskonaponsku mrežu, a ići će i u izgradnju novih trafostanica. Varkom d.o.o. će nabaviti pumpe za domaćinstva kojima je to potrebno da bi se mogli spojiti na kanalizaciju, do sada se javilo 20-tak domaćinstava, s time da ima onih kojima uopće nije napravljen priključak.

Predsjednik vijeća otvara raspravu.

Vijećnica Sandra Županić postavlja pitanja da li postoji kakav plan asfaltiranja nerazvrstanih cesta? Načelnik odgovara da postoji četverogodišnji program i da se pripremiti za iduću sjednicu. Nadalje vijećnica Županić postavlja pitanje da joj se pobliže objasni što će se raditi na grobljima na području općine Cestica jer nije specificirano. Načelnik odgovara da se na groblju Cestica planira izgraditi zid za urne i još novih grobnica i okvira, potpuno nova instalacija vodovoda u grobnoj kučici jer je negdje pukla cijev, pa zatim i nova keramika i sanitarije; na groblju Natkrižovljan će se rješavat imovinsko-pravni odnosi, odnosno otkupit će se dio parcele sa desne strane groblja kako bi se pomaknula ograda da ljudima omogućimo lakši pristup do kontejnera sa smećem; na groblju Veliki Lovrečan planira se dovršiti ograda i izgradile bi se stepenice na nekoliko mjesta po groblju kako bi se ljudima omogućio lakši pristup grobovima.

Nitko se više ne javlja za raspravu, te predsjednik vijeća daje Izvješće o radu općinskog načelnika za razdoblje 01.07. do 31.12.2023. godine na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o radu općinskog načelnika za razdoblje 01.07. do 31.12.2023. godine **usvojeno jednoglasno**.

**TOČKA 9.**

**IZVJEŠĆE O STANJU ZAŠTITE OD POŽARA ZA PODRUČJE OPĆINE CESTICA ZA 2023. GODINU**

Predsjednik vijeća otvara točku 9. i otvara raspravu.

Nitko se ne javlja za raspravu, te predsjednik vijeća daje Izvješće o stanju zaštite od požara za područje Općine Cestica za 2023. godinu na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješća o stanju zaštite od požara za područje Općine Cestica za 2023. godinu **usvojeno jednoglasno**.

**TOČKA 10.**

**IZVJEŠĆE O IZVRŠENJU PLANA DJELOVANJA OPĆINE CESTICA U PODRUČJU PRIRODNIH NEPOGODA ZA 2023. GODINU**

Predsjednik vijeća otvara točku 10. i otvara raspravu.

Nitko se ne javlja za raspravu, te predsjednik vijeća daje Izvješće o izvršenju Plana djelovanja Općine Cestica u području prirodnih nepogoda za 2023. godinu na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o izvršenju Plana djelovanja Općine Cestica u području prirodnih nepogoda za 2023. godinu **usvojeno jednoglasno**.

**TOČKA 11.**

**GODIŠNJI PROVEDBENI PLAN UNAPREĐENJA ZAŠTITE OD POŽARA ZA PODRUČJE OPĆINE CESTICA ZA 2024. GODINU**

Predsjednik vijeća otvara točku 11. i otvara raspravu.

Nitko se ne javlja za raspravu, te predsjednik vijeća daje Godišnji provedbeni plan unapređenja zaštite od požara za područje općine Cestica za 2024. godinu na usvajanje.

Od 10 vijećnika/ca, svi glasaju za. Predsjednik vijeća konstatira da je Godišnji provedbeni plan unapređenja zaštite od požara za područje općine Cestica za 2024. godinu **usvojen jednoglasno**.

Prije završetka predsjednik vijeća daje riječ načelniku koji poziva vijećnike da razmisle ali prije čestita svima Božić i Novu godinu te zaključuje 16. sjednicu Općinskog vijeća Općine Cestica.

Sjednica završila u 19:05 sati.

ZAPISNIČAR:

Gabriela Kos

 PREDSJEDNIK OPĆINSKOG VIJEĆA:

 Darko Majhen, mag. pol.